L’Ajuntament de Sagunt continua amb les actuacions al polígon Ingruinsa
28 de febrer 2019

![](/media/i0fkjt5h/018editada20190228_151057_cuerpo.jpg)  
  

L'Ajuntament de Sagunt està realitzant actuacions al polígon Ingruinsa amb l'objectiu de millorar l'aspecte del polígon, així com la seua accessibilitat i mobilitat. Estes obres ascendixen a 204.116 euros i s'estan duent a terme amb ajudes de la Conselleria d'Economia Sostenible, Sectors Productius, Comerç i Treball.

  

El regidor de Grans Projectes, Contractació i Manteniment, Pepe Gil, ha explicat que “**l'ajuntament s'està fent càrrec de tots els equipaments i les despeses de les instal·lacions del polígon, és a dir, de tot allò que, fins fa uns mesos, era a càrrec dels propietaris de les empreses i solars del polígon, com és la llum, la neteja, els jardins, etc. Este fet representa un gran estalvi per a les empreses situades en el polígon, i, òbviament, això suposa un gran avantatge competitiu**”.

  

![](/media/p3plqkn1/018editada20190228_151128_cuerpo.jpg)  
  

Les actuacions i millores que s'estan executant són: comunicar el carrer Fundición amb l'avinguda Amèrica, a l'altura del Museu Industrial, per millorar els accessos; carril bici per a comunicar el casc urbà amb el polígon; millores en els espais dedicats a jardins; repaviment en diferents trams; senyalització horitzontal i vertical per a facilitar l'accés; millora de les voreres, que actualment s'utilitzaven per a aparcar i no permetien als vianants la circulació; creació de places d'aparcament per a clients; senyalització homogènia per a tots els polígons i amb directoris d'empreses; i la creació d'una pàgina web específica per al polígon per a posar a l'abast de tots la informació actualitzada, entre d'altres.

  

El regidor ha declarat que “**entenc que qu****an es fan canvis a tots ens costa adaptar-nos, però sens dubte, amb estes actuacions, es millorarà, no solament l'aspecte físic del polígon, sinó també la comercialització que es fa en ell, l'accessibilitat i la mobilitat, y el faran més atractiu a clients i empreses”**. Així mateix, Pepe Gil ha demanat disculpes pels problemes puntuals que unes obres d'esta envergadura puguen causar, “**però, segur, que una vegada hagen finalitzat, el resultat serà totalment positiu; cal destacar que s'ha estat treballant en el polígon des de ja fa uns mesos i l'afectació ha sigut pràcticament nul·la. Igual que en la resta d'actuacions que fem, ens mou l'interés general per damunt del particular**”.

  

Els tècnics municipals ja s'han posat en contacte amb les empreses en les quals s'haja pogut produir alguna incidència per a solucionar-la al més prompte possible. De fet, segons el regidor, este matí ja s'han adoptat mesures que afectaven un cas puntual i així es continuarà fent.

![](/media/rzrirbvt/018editada20190228_151145_cuerpo.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-continua-amb-les-actuacions-al-poligon-ingruinsa/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-continua-amb-les-actuacions-al-poligon-ingruinsa/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-continua-amb-les-actuacions-al-poligon-ingruinsa/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-continua-amb-les-actuacions-al-poligon-ingruinsa/)